《寄意》
宋代·于石

妾家有明镜，百炼方能成。
宝匣玉为台，持以奉良人。
自恃妾貌妍，懒拂镜上尘。
妾貌未及衰，妾镜先已昏。
貌衰不再少，镜昏能再明。
为君一磨拭，烱烱光如新。
徒能照妾貌，安能照妾心。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。